חג מולד מדורדס

חג מולד מדורדס (באנגלית: The Smurfs: A Christmas Carol, בתרגום חופשי: הדרדסים: מזמור חג המולד) הוא סרט מונפש אמריקאי, מסוגת קומדיה והרפתקאות, אשר משלב הנפשה ממוחשבת ומסורתית משנת 2011 המבוסס על סדרת הקומיקס "הדרדסים" שנוצרה על ידי אמן הקומיקס הבלגי פיו, והוא עיבוד לרומן "מזמור חג המולד" מאת צ'ארלס דיקנס משנת 1843. סרט ההנפשה הקצר נכתב על ידי טוד ברגר ובוים על ידי טרוי קווין, ומככבים בו קולותיהם של ג'ורג' לופז, ג'ק אנג'ל, מליסה סטארם, פרד ארמיסן, גארי בסארבה, אנטון ילצ'ין והאנק עזריה. הסרט הופק על ידי "סרטי סוני הנפשה", וההנפשה עוצבה על ידי Sony Pictures Imageworks ו-Duck Studios. הסרט הקצר יצא ב-DVD ב-2 בדצמבר 2011, כחלק מהסרט "הדרדסים".

כאשר רגזני מתנהג לא יפה לכולם ומסרב לחגוג איתם את חג המולד, הדרדסים של חג המולד בעבר, בהווה ובעתיד מלמדים אותו להעריך את חג המולד, אחרת כל הדרדסים ייפלו לידי גרגמל.

 עלילה 
בערב חג המולד, הדרדסים מתכוננים למסיבת חג המולד שלהם. בר-כוח וחרוצון כורתים עץ חג מולד, ובערב חג המולד כולם מסיימים ומתחילים לחגוג עם שירי מזמורים. רגזני מסרב להצטרף למסיבה, ומבטא את שנאתו לחג המולד, לתדהמת כולם שכן רגזני בדרך כלל שם בצד את גישתו כדי ליהנות מהחג. באותו לילה, דרדסאבא מכין תערובת בתקווה לחדש את רוח חג המולד של רגזני. הרוח מוצאת את דרכה לספל של רגזני עם מיץ דרדס-תותים, אותו הוא שותה מיד ומתעלף. לאחר מכן, הוא מתעורר ורואה הכל סביבו הופך למונפש, כמו כן הוא מוצא גם את עצמו מונפש.

לפתע, הוא רואה מלאכית מופיעה בביתו, שנראה כמו דרדסית. היא מסבירה לו שהיא הדרדס מחג המולד של העבר, שבא ללמד אותו לקח על הערכת חג המולד. היא מראה לו חגי חג מולד קודמים שחלק עם חבריו הדרדסים, מה שמוביל לכך שכל דרדס מקבל את המתנות שלו מדרדסאבא. רגזני מקווה להשיג גלשן רחיפה, אך נבוך שוב ושוב מהמתנה החוזרת לכאורה של קבלת כובע דרדס חדש לגמרי. אחרי מתיחה טובת לב אך מעצבנת מצד קונדסון, רגזני מאבד את קור רוחו, לועג למתנה של דרדסאבא ומתחיל לתעב את חג המולד. אז מופיע הדרדס מחג המולד של ההווה, שהוא בר-מוח, ומראה כיצד בגלל סירובו לעזור בהכנות לחג המולד, הדרדסים האחרים נאלצים לתרום ולוותר על משימות אחרות הקשורות לחג המולד, מה שמוביל בסופו של דבר לביש-גדא ששורף בטעות את עץ חג המולד. הרוח מראה אז את אבא עובד על כובעי המתנות של הדרדסים האחרים וכמה אהבה וטיפול הוא משקיע בעיצוב ויצירת כובע של כל דרדס. אבא מביע תקווה שיום אחד רגזני ילמד להעריך את המתנה שלו ואת האהבה המושקעת ביצירתה. רגזני מתחיל להרגיש אשם על כך שלקח את המתנה של אבא כמובנת מאליה.

אז הדרדס מחג המולד של העתיד, שמופיע כבר-כוח, מראה לרגזני את עתידו. בר-כוח אומר לו שאם לא ישנה את דרכיו, כל הדרדסים יטיילו ביער, בתקווה למצוא דרך לחדש את רוחו של רגזני, ובסופו של דבר ייתפסו על ידי גרגמל וחתחתול.

רגזני מתעורר בבוקר חג המולד כשהכל סביבו חוזר לצורתו המקורית, והדרדסים באים ורואים אותו על עץ חג המולד מקשט אותו על ידי הנחת קישוטים עליו. הוא מודה שטעה לגבי חג המולד, חג המולד אינו זמן לשנוא, מדובר במשפחה שאוהבת אותו ודואגת לו, אפילו למרות שהוא "עצבני". דרדסאבא שמח לראות שרגזני למד את הלקח שלו, ונתן לו קודם את המתנה שלו (תוך שהוא מודה שאמנם זו לא גלשן הרוח שתמיד ביקש, היא יוצרה במיוחד בשבילו) כובע חדש, אותו הוא מקבל בלב שלם ומחבק את דרדסאבא, שמחזיר חיבוק גם כן. הוא מניח את הכוכב על ראש העץ, ולאחר מכן, כשהוא מבין את דבריו של דרדסאבא, ממשיך לגלוש מהעץ תוך שימוש בכובעו החדש כגלשן רוח תלוי מאולתר לפני שהוא נוחת בשלג. רגזני מתלונן לרגע אך לאחר מכן מציין בבדיחות הדעת שהוא שונא "שחג המולד מגיע רק פעם בשנה". כל הדרדסים מתאחדים כדי לשיר שוב שירי חג המולד וליהנות מהחג כמתוכנן.

 מדבבים 
 ג'ורג' לופז / מיכה אוזין סליאן בתור רגזני (אבנעזר סקרוג')
 ג'ק אנג'ל / דב רייזר בתור דרדסאבא
 מליסה סטראם / מאיה מיטלפונקט בתפקיד דרדסית (רוח חג המולד של העבר)
 פרד ארמיסן / דן שצברג בתור בר-מוח (רוח חג המולד של ההווה)
 גארי בסארבה / דן שצברג בתפקיד בר-כוח (רוח חג המולד של העתיד)
 אנטון ילצ'ין / גדי לוי בתור ביש-גדא
 האנק עזריה / שאולי הלוי בתפקיד גרגמל

 הפקה 
הסרט החל בפיתוח בדצמבר 2010, והושלם תוך תשעה חודשים. הסרט הקצר עבר הנפשה על ידי סוני פיקצ'רס אימג'וורקס, שעיצבה את ההנפשה התלת-ממדית, ועל ידי דאק סטודיוס, שעיצבו הנפשה של החלק העיקרי, ההנפשה הדו-ממדית, של הסרט. ההנפשה התלת-ממדית זהה לסרט משנת 2011, בעוד שהחלק המונפש בדו-מימד עוקב אחר העיצובים המקוריים של יוצר הדרדסים, פיו, בעזרת כמה מהאמנים שעבדו על סדרת הטלוויזיה משנת 1981. במאי הסרט הקצר, טרוי קווין, הסביר שהרצף המונפש בדו-מימד"...נותן לנו את הרגע החלומי הזה שבו הוא לומד דברים מהרוחות האלה", וזוהי "...קריצה נחמדה להיסטוריה של הדרדסים כקומיקס מצויר ביד".

חלק מהמדבבים המקורים מסרט הקולנוע משנת 2011 הוחלפו. ג'ק אנג'ל, שדיבב דמויות שונות בסדרת הטלוויזיה משנות ה-80, החליף את דון מסיק בתפקיד דרדסאבא. קייטי פרי, שהייתה להוטה לחזור על תפקידה כדרדסית, הוחלפה על ידי מליסה סטראם, עקב התנגשויות בלוח הזמנים של סיבוב ההופעות שלה.

 הפצה 
הסרט הופץ ב-2 בדצמבר 2011, רק באיכות תקן, ב-DVD כחלק מערך המתנות לחג של "הדרדסים". הוא יצא כ-DVD עצמאי ב-10 בספטמבר 2013.

 קישורים חיצוניים 

 הערות שוליים 

קטגוריה:סרטי הדרדסים
קטגוריה:סרטי 2011
קטגוריה:סרטים המבוססים על מזמור חג המולד
קטגוריה:סרטי חג המולד
קטגוריה:סרטי פנטזיה אמריקאיים
קטגוריה:סרטי קומדיה מונפשים
קטגוריה:סרטי קומדיה אמריקאיים
קטגוריה:סרטי סוני הנפשה: סרטים
קטגוריה:סרטי הנפשה אמריקאיים
קטגוריה:סרטי אנימציה שיצאו ישירות בפורמט לצפייה ביתית